### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. maj 2020 har vedtaget Magistratens indstilling i overensstemmelse med erklæring fra Teknisk Udvalg af 11. maj 2020.

Radikale Venstres og Enhedslisten de Rød-Grønnes byrådsgrupper kunne ikke tiltræde indstillingen.

Endelig vedtagelse af forslag til lokalplan 1111, Etageboligbebyggelse på Ceres [adresse], [adresse] samt Tillæg nr. 53 til Kommuneplan 2017.

### Resumé

Lokalplanområdet omfatter ejendommen Ceres Allé 11 og stikvejen til Ceres [adresse] med stiforbindelse til [adresse] Å.

Bygherre ejer ejendommen Ceres Allé 11 og har anmodet om en lokalplan, der omdanner ejendommen fra erhvervsområde til blandet bolig- og erhvervsområde.

Formålet med lokalplanen er at kunne opføre en karré i 4-8 etager. Bebyggelsen er 11.650 m2, hvoraf ca. 11.200 m2 er boliger og 450 m2 erhverv og butikker i stueetagen mod Ceres [adresse].

Mindst 30 % af boligerne skal være familieegnede og 20 % af boligarealet almene boliger.

Lokalplanen er i overensstemmelse med kommuneplanens mål, men ikke med kommuneplanens konkrete rammer. Lokalplanen er derfor ledsaget af Kommuneplantillæg nr. 53, der muliggør, at området ændres fra erhverv til blandet byområde, en højere bebyggelsesprocent samt øget bygningshøjde.

Der er indgået en frivillig udbygningsaftale med bygherre.

Lokalplanen med tilhørende kommuneplantillæg, forslag til udbygningsaftale og miljørapport har været i offentlig høring fra den 7. januar til 3. marts 2020. Der er modtaget 4 høringssvar. Teknik og Miljø foreslår, at de indkomne bemærkninger ikke giver anledning til ændringer i planforslagene.

### Indstilling

Det indstilles,

At 1) forslag til lokalplan nr. 1111 vedtages endeligt,

At 2) forslag til Tillæg nr. 53 til Kommuneplan 2017 vedtages endeligt,

At 3) forslag til udbygningsaftale vedtages endeligt,

At 4) forslag til sammenfattende redegørelse om miljøvurdering vedtages endeligt, som den fremgår af indstillingens afsnit 5.8 og bilag 5,

At 5) indsigelser besvares, som det fremgår af indstillingens afsnit 5.8 og bilag 5.

### Sagens forløb

01-04-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-04-2020 Magistraten

Fremsendes til [adresse] med bemærkning, at Magistraten i mødet den 14. april 2020 anbefaler, at byrådet tiltræder Magistratsafdelingen for Teknik og Miljøs indstilling af 23. marts 2020.

Rådmand Benedikte Andersen, rådmand Iver Kjær og Merete Simonsen tog forbehold.

 29-04-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 29. april 2020.
 11-05-2020 Teknisk Udvalg

Janne Holm, Ronnie Thygesen, Jimmy Hermansen, Hanne Kristensen, Olfert Kristiansen og Ester Berg kunne tiltræde indstillingen i overensstemmelse med Magistratens anbefaling.

Per Schmidt tog forbehold med henblik på drøftelse i gruppen.

 27-05-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. maj 2020 har vedtaget Magistratens indstilling i overensstemmelse med erklæring fra Teknisk Udvalg af 11. maj 2020.

Radikale Venstres og Enhedslisten de Rød-Grønnes byrådsgrupper kunne ikke tiltræde indstillingen.